**Тэма:** Замацаванне ведаў па тэме “Склад слова”

**Мэта:** плануецца, штовучні будуць ведаць часткі слова, умець вазначаць у словах корань, суфікс, прыстаўку, канчатак

**Задачы:** сістэматызаваць веды па тэме , замацаваць уменне вызначаць у словах корань, суфікс, канчатак, прыстаўку; садзейнічаць развіццю мовы вучняў, псіхічных працэсаў, пашырэнню слоўнікавага складу; скласці ўмовы для выхавання цікавасці да роднай мовы, пачуцця калектывізму і ўзаемадапамогі

**Абсталяванне:** карткі з заданнямі для работы ў групах, малюнкі дрэва, галінкі дрэва, надпісы частак слова, рознакаляровыя яблыкі, мультэмедыйны праектар

**Форма ўрока:** урок-падарожжа

**Форма ўзаемадзеяння:** індывідуальная, групавая, парная

**Ход урока**

**I. Арганізацыйны момант**

Дзень добры, і сядайце, калі ласка,

Прыйшла сустрэч доўгачаканая пара.

Вас запрашаю на ўрок, урок – казку,

Жадаю шчасця, поспехаў, дабра.

*Псіхалагічны настрой вучняў на ўрок (прыем “Каляровая паперка”)*

-Перад вамі ляжаць тры фігуркі, выберыце сабе адну, якая падыходзіць вам па настроі, і пакажыце ўсім нам.

-На ўрок прыйшлі з цудоўным настроемтыя, хто паказаў мне сонейка; у каго хмарка – той чамусьці сумуе; у каго зорачка – той гатовы пленна працаваць на уроку.

Я вельмі спадзяюся. што падарожжа ў казку падыме ўсім настрой

**II. Паведамленне тэмы і мэты урока**

Сення, дзеці, мы з вамі адправімся ў падарожжа да незвычайнага дрэва, якое расце ў цудоўнай краіне. Яна мае такую ж назву. А вось як яна называецца, вы даведаецеся, калі прачытаеце зашыфраваны надпіс на дошцы.

С\о\к\о\л\о\а\о\д\о\ с\о\л\о\о\в\о\а\о

Так, наша краіна называецца “Склад слова”.

- Які гук есць у абодвух словах? Дайце яму характарыстыку.

(*гук* с *– зычны, глухі, цверды)*

-Як вы лічаце, што мы будем рабіць у краіне пад назвай “Склад слова”?

*(Будзем паўтараць з якіх частак сладаецца слова, як яны называюцца. для чаго служаць?”* **СЛАЙД 1**

**III. Падрыхтоўка да асноўнага этапу**

***1. Чыстапісанне***

Адкрыйце свае часопісы падарожнікаў і запішыце дату падарожжа і назву краіны.

-Без чаго не можа адбыцца падарожжа? Як вы лічаце?

Для таго, каб адправіцца ў падарожжа, нам трэба купіць білеты.

Білетам у краіну будзе лічыцца добрае веданне слоўнікавых слоў.

***2. Слоўнікавая робота***

Вазьміце карткі пад нумарам 1 і ўстаўце прапушчаныя літары ў слоўнікавыя словы. (*працуем у парах)*

Пакажыце знакам, калі скончаце працаваць.

КАРТКА №1

|  |  |
| --- | --- |
| дзё***нн***ік | вы***й***сці |
| по***ш***та | зв***і***нець |
| а***д***чыніць | па***в***ук |

Абмяняйцеся карткамі і праверце работу сваіх сяброў. **СЛАЙД 2**

Дзеці, пакуль вы куплялі білеты, да нас прыйшла тэлеграма ад жыхароў чароўнай краіны. Прачытайце, што яны пішуць. (*чытае адзін вучань услых)*

ТЭЛЕГРАМА

Паважаныя трэццякласнікі!

У нас здарылася вялікая бяда. Наляцеў моцны вецер і знішчыў наша чароўнае дрэва. Дапамажыце! Вырасціце новае. Будзе вам вельмі ўдзячны! Пераможцу чакае ўзнагарода! **СЛАЙД 3**

-Дапаможам жыхарам чароўнай краіны?

**IV. Асноўны этап**

***1. Абагульненне і сістэматызацыя ведаў***

-Закрыйце вочкі. Крыбле, крабле бумс. Мы з вамі апынуліся ў казачнай краіне і паспрабуем вырасціць дрэва з нашых знаемых – частак слова. **СЛАЙД 4**

Далей мы будзе працаваць у групах. Займіце свае месцы. Тая група, якая хутчэй выканае заданне, атрымае частку зламанага дрэва. Хто хутчэй вырасціць дрэва, атрымае ўнагароду ад жыхароў чароўнай краіны.

*Дзеці займаюць месцы ў групах.*

-Як вы лічаце, якая частка з’яўляецца галоўнай у любой расліне і ў слове? *(КОРАНЬ)*

-Так. Што называецца коранем? (*Агульная частка роднасных слоў)*

-Дапамажыце кораню сабраць сваіх родзічаў, слоў з такім жа коранем.

Вазьміце картку 2 і запішыце у сшытак аднакарэнныя словы да кораня, які вы там бачаце. Памятайце, мы працуем у групе. Размяркуйце абавязкі.

*Праверка задання. Спачатку паведамляе кожная група, а затым праверка на слайдзе.***СЛАЙД 5**

Картка №2

|  |  |
| --- | --- |
| **СНЕГ-** | **БЯРОЗ-** |
| cняжок, сняжынка, снягурачка, снежны | бяроза, бярозавы, бярэзнік, падбярозавік |

У знак удзячнасці корань прапануе вам заданне.

**СЛАЙД 6**

Знайдзіце лішняе слова

Гора, горны, гара, гарняк, горка. (Гора)

Соль, сальнічка, саліст, саліць. (Саліст)

Вада, вадзічка, вадзіць. (Вадзіць)

Дарога, шлях, дарожны, падарожнік. (Шлях)

Кніжны, падручнік, кнігалюб, кнігарня. (Падручнік

***Праверка* СЛАЙД 7**

*Падводзіцца вынік. Вучні атрымліваюць першую частку дрэва – корань.*

Корань даведаўся, што мы спяшаемся да яго сястрыцы. якая называецца…? *(Прыстаўка) і* прапанаваў нам выканаць заданне. Адкажыце на пытанні:

-Што называецца прыстаўкай? (*Частка слова, якая стаіць перад коранем?)*

-Для чаго служыць прыстаўка? (*Для ўтварэння новых слоў)*

-Калі прыстаўка служыць для ўтвэрэння новых слоў, то яна якая частка слова? (*Словаўтваральная)*

-Якая частка слова таксама з’яўляецца словаўтваральнай? (*Суфікс)*

-Акрамя словаўтваральных частак слова, якія яшчэ вы ведаеце часткі? (*Формаўтваральная)*

-Якая частка слова з’яўляецца формаўтваральнай? (*Канчатак)*

Прымацуйце да чароўнага дрэва дзве вялікія галінкі. (*Словаўтваральныя, формаўтваральная)*

Утварыце як мага больш слоў з прыстаўкамі з прапанаваным словам, запішыце ў сшытак, вызначце прыстаўку:

***Несці (****вынесці. данесці, перанесці, паднесці, знесці) Праверка задання ў групах, а затым на слайдзе* **СЛАЙД 8**

Прыстаўцы вельмі спадабалася ваша праца і яна падрыхтавала вам новае заданне.

Прымацуйце галінкі на дрэва, згодна з карткай №3

Картка 3

|  |
| --- |
| Размяркуйце прыстаўкі па прыкметах |
| пішуцца нязменна | напісанне залежыць ад зычнага, які стаіць пасля прыстаўкі |
| з-, аб-, пад-, раз-, над-, бес-, рас-, прад-, без-, ад-,уз- , перад-, с-, ус- |
|  |  |

*Праверка задання ў групах.* **СЛАЙД 9**

**-**Знайдзіце памылкі ў словах ! **СЛАЙД 10**

*Безклапотны, узлессе, бесдапаможны, аднесці, патскочыў, бясмяротны, растлумачыла.*

Прыстаўка вельмі ўдзячна вам за працу і запрашае крыху адпачыць пад вяселую музыку

***2. Фізкультхвілінка*** *(музычная)*

А мы працягваем падарожжа і адпраўляемся ў госці да новый часткі слова – суфікса.

-Што называецца суфіксам? *(Частка слова, якая стаіць пасля кораня і служыць для ўтварэння новых слоў)*

Для таго, каб вырасціць новую галінку дрэва, трэба выканаць заданне суфіксу. **СЛАЙД 11**

Картка№4

|  |  |
| --- | --- |
| Утварыце словы з памяншальна-ласкальным значэннем, выдзеліце суфікс | Утварыце словы - назвы дзіцянят жывел |
| малы –добры–стары-мыш – рот –ключ- | зубр – воўк-лось-моржкурыца- |

*Праверка задання.* **СЛАЙД 10**

-Якія суфіксы служаць для ўтварэння слоў з памяншальна-ласкальным значэннем?

-Якія суфіксы служаць для ўтварэння назваў дзіцянят жывел?

-Якія яшчэ вы ведаеце суфіксы? Для чаго яны служаць? (*-ыст-, -іст-, -ар-, -чык- -для абазначэння прафесій?*

Суфікс дорыць вам новую галінку дрэва. Прымацуйце яе.

Прыйшоў час вырасціць апошнюю галінку чароўнага дрэва. Гэта формаўтваральная частка слова. Як бы вы прадставілі яе тым, хто з ей незнаемы?

*(Канчатак – гэта зменная частка слова, якая служыць для ўтварэння формы слоў і сувязі слоў у сказе)*

Так, там дзе канчатак усе змяняецца. Паспрабуем прасачыць як працуе канчатак. Пагуляем у гульню “Злаві канчатак”**СЛАЙД 11**

Каля вялікага дрэв\_

Пад старым дрэв\_

Аб прыгожым дрэв\_

-Ці заўседы канчатак мае наяўную форму? **(***Не, ен можа быць нулявым)*

-Паглядзіце на слайд. Са слоў складзіце прыказку. **СЛАЙД 12**

***таго і, другому, не хочаш, не жадай, сабе, Чаго.***

-Як вы яе разумееце?

Канчатак вельмі ўдзячны вам за работу і дорыць вам сваю галінку. Прымацуйце яе на дрэва.

**V. Падвядзенне вынікаў урока. Рэфлексі**я.

Вось і скончылася наша падарожжа.давайце праверым, што ў нас атрымалася. Прадстаўнікі груп павесьце вашы дрэвы на дошку. (*Дзеці вывешвыюць малюнкі на дошку)*

Паглядзіце на слайд і дапоўніце сказы. **СЛАЙД 13**

***Сення на ўроку***

***ЗАСТАЛОСЯ НЕЗРАЗУМЕЛЫМ…***

***ХАЧУ ДАВЕДАЦЦА…***

***ВЕДАЮ…***

***МАГУ РАСТЛУМАЧЫЦЬ..***

А зараз падарунак ад жыхароў чароўнай краіны.

Калі вы сення на ўроку пленна працавалі, у вас усе атрымлівалася, вазьміце сабе чырвоны яблык, калі вы няемка сябе адчувалі і ў вас былі памылкі ў заданнях – жоўты яблык, і , нарэшце, калі вы не выканалі шмат заданняў, у вас быў дрэнны настрой – зялены яблык.

**VI. Дамашняе заданне СЛАЙД 14**

Адказаць вусна на пытанні с. 43. падрыхтавацца да кантрольнай работы